pythainlp/thai_wikipedia_clean_20230101 huggingface dataset:
ในรัชสมัยของพระองค์เม็ญ มีพระราชบัญชาให้สตรีเขมรทุกคนสวมชุดญวนแทนการนุ่งผ้าสมปัก และไว้ผมยาวตามอย่างหญิงญวน ในตลาดมีการวางจำหน่ายอาหารญวน เลิกเปิบข้าวด้วยมือ นาฏกรรมเขมรเริ่มรับอิทธิพลจีนและญวน ข้าราชการเขมรต้องสวมชุดญวน และวัดพุทธของชาวเขมรถูกแปลงเป็นวัดแบบญวนเพื่อทำลายอัตลักษณ์เขมร สถานที่ต่าง ๆ ถูกเปลี่ยนเป็นภาษาญวน บริเวณโดยรอบกรุงพนมเปญถูกเรียกว่า เจิ๊นเต็ยทั้ญ  หรือเขตบริหารฝั่งตะวันตก และญวนเรียกการกระทำนี้ว่าเป็น "ภารกิจแห่งความศิวิไลซ์" ด้วยมองว่าตนเองนั้นมี "อารยะ" มากกว่าเขมร ชาวเขมรภายใต้การปกครองของเจ้านายผู้หญิง สิ้นหวังกับนโยบายการแผลงให้เป็นเวียดนาม (Vietnamization) จึงเรียกร้องให้ฝ่ายสยามแต่งตั้งนักองค์ด้วง พระอนุชาของสมเด็จพระอุไทยราชาธิราชรามาธิบดี เสวยราชย์แทน
พ.ศ. 2383 นักองค์แบน พระเชษฐภคินีของพระองค์เม็ญ ถูกทางการญวนจับได้ว่าทรงวางแผนหลบหนีไปสยาม จากการลับลอบติดต่อกับนักเทพ พระชนนี และพระองค์แก้ว ผู้เป็นลุง ที่พลัดไปเมืองพระตะบองซึ่งอยู่ในเขตอิทธิพลของสยาม จักรพรรดิมิญ หมั่ง จึงมีพระบรมราชโองการให้จับเจ้านายเขมรไปคุมขังที่พนมเปญเพื่อพิจารณาคดี ต่อมามีพระราชโองการปลดพระองค์เม็ญในเดือนสิงหาคม พ.ศ. 2384 ก่อนเนรเทศเจ้าหญิงเขมรพร้อมเครื่องราชกกุธภัณฑ์ไปไซ่ง่อน บรรดาขุนนางและข้าราชการเขมรมองว่าการที่ญวนทำเช่นนี้ เสมือนการล้างบางเจ้าเขมรให้สูญวงศ์ อาณาประชาราษฎร์ต่างพากันโกรธแค้นและเจ็บปวดกับนโยบายของญวน ขุนนางญวนส่งเจ้าหญิงเขมรทั้งสี่พระองค์ไว้ที่เมืองล็องโห่  เอกสารเขมรเรียกเมืองลงโฮ ส่วนเอกสารไทยเรียกเมืองล่องโห้ เซือง วัน ฟ็อง  เอกสารเขมรเรียก กุงดก เจ้าเมืองล็องโห่ นำส่งเจ้าหญิงเขมรสามพระองค์คือ นักองค์มี นักองค์เภา และนักองค์สงวนให้เจือง มิญ สาง  หรือเอกสารไทยเรียก องเตียนกุน แม่ทัพญวนที่ปกครองเขมร ส่งต่อไปยังเมืองไซ่ง่อน แต่กุมนักองค์แบนไว้ เพราะพระชนนีของพระองค์หนีไปพึ่งสยามในกรุงเทพฯ ฝ่ายญวนมองว่าการกระทำเช่นนี้เป็นการทรยศ เซือง วัน ฟ็องจึงนำนักองค์แบนผู้แปรพักตร์ไปสำเร็จโทษที่เมืองล็องโห่ เมื่อพระชันษา 32 ปี เอกสารเขมรระบุว่านักองค์แบนสิ้นพระชนม์จากถูกจับใส่ถุงถ่วงน้ำที่แม่น้ำโขง ส่วนเอกสารของคิน สก (Khin Sok) ระบุว่านักองค์แบนถูกทรมานจนสิ้นพระชนม์ ทหารญวนจึงนำพระศพไปทิ้งน้ำ ในเวลาต่อมา พระองค์เม็ญ พระขนิษฐา และสมเด็จศรีไชยเชษฐ ถูกนำไปไว้ที่เมืองเว้
เมื่อทนแรงกัดดันไม่ไหว ทางราชสำนักญวนจึงส่งพระองค์เม็ญ พระขนิษฐา พระชนนี และพระองค์อิ่มพระปิตุลาคืนกรุงพนมเปญเมื่อขึ้น 7 ค่ำ เดือน 6 (ตรงกับวันที่ 27 เมษายน พ.ศ. 2384) โดยเจือง มิญ สาง ปลูกเรือนถวายหนึ่งหลัง แล้วถวายตราลัญจกรของสมเด็จพระอุไทยราชาธิราชรามาธิบดี พร้อมพระขรรค์ประจำแผ่นดินแก่พระองค์เม็ญ โอกาสนั้นพระองค์เม็ญทรงแต่งตั้งขุนนางตำแหน่งต่าง ๆ แล้วทำหนังสือไปยังขุนนางเขมรนัยว่าให้ขุนนางและข้าราชการทั้งหลายสนับสนุนพระองค์ แต่ก็ไม่มีผู้ใดสวามิภักดิ์ ในเวลาเดียวกันกับนักองค์ด้วงที่เป็นพระปิตุลาอีกพระองค์หนึ่ง ได้รับเสียงสนับสนุนจากราชสำนักกรุงอุดงฦๅไชย ต่อมาพระองค์เม็ญและเจ้านายผู้หญิงที่ถูกฝ่ายญวนจับกุม เพราะทรงลักลอบส่งหนังสือไปหานักองค์ด้วง เนื้อหาระบุว่าให้ขุนนางเขมรไปรับ จะเสด็จหนีออกไปอยู่ด้วย เมื่อองเตียนกุนทราบก็ตั้งกองกำลังเข้มแข็งขึ้น ต่อมาแรม 6 ค่ำ เดือน 11 (ตรงกับวันที่ 6 ตุลาคม พ.ศ. 2384) เจ้าเมืองไซ่ง่อนส่งสมเด็จพระศรีไชยเชษฐหรือนักองค์อิ่มขึ้นมายังพนมเปญ องเตียนกุนจึงปลูกเรือนหลังหนึ่งให้นักองค์อิ่มไปอาศัยรวมกับเจ้านายผู้หญิงซึ่งรวมไปถึงพระองค์เม็ญด้วย เรียกว่าสำนักตาแก้ว และให้นักองค์อิ่มเกลี้ยกล่อมขุนนางเขมรให้เข้าฝ่ายญวน แต่ไม่สำเร็จ ในเวลาต่อมาพระเจ้ากรุงญวนทรงเห็นว่าไม่มีขุนนางเขมรนิยมชมชอบพระองค์เม็ญ จึงส่งพระองค์เม็ญและเจ้านายอื่น ๆ ไปเมืองเมียดจรูก หรือเอกสารไทยเรียกโจฎก เมื่อแรม 11 ค่ำ เดือน 12 (ตรงกับวันที่ 9 พฤศจิกายน พ.ศ. 2384) ช่วงปีนั้นสมเด็จพระศรีไชยเชษฐหรือนักองค์อิ่ม ได้นักองค์เภาเป็นชายา ส่วนนักองค์พิมพ์ พระโอรสของสมเด็จพระศรีไชยเชษฐ ได้นักองค์สงวนเป็นชายา ครั้น พ.ศ. 2387 สมเด็จพระศรีไชยเชษฐถึงทิวงคตที่เมืองเมียดจรูก
ภายหลังทัพญวนมิอาจต้านทานกองทัพประสมสยามกับเขมรนำโดยเจ้าพระยาบดินทรเดชา (สิงห์ สิงหเสนี) หลังทำสงครามกันมายาวนาน จึงขอหย่าศึกที่ตำบลโพธิ์สามต้นใน พ.ศ. 2389 และทยอยปล่อยเจ้านายเขมรคืนกัมพูชา แรม 8 ค่ำ เดือน 11 (ตรงกับวันที่ 13 ตุลาคม พ.ศ. 2389) ฝ่ายญวนส่งนักนางรศ หม่อมกลีบ และพระธิดาองค์หนึ่งของนักองค์ด้วงคืนกรุงพนมเปญ แต่ยังไม่ส่งพระองค์เม็ญและเจ้านายผู้หญิงให้ โดยฝ่ายญวนแจ้งว่า หากต้องการ ให้ส่งพระราชสาสน์แต่งบรรณาการไปทูลขอเจ้าเวียดนามก็จะโปรดให้
ต่อมาแรม 3 ค่ำ เดือน 6 (ตรงกับวันที่ 2 พฤษภาคม พ.ศ. 2390) ขุนนางญวนแต่งตั้งนักองค์ด้วงขึ้นเป็น เตามันกวักเอือง หรือเตาบางกวิกเกวิง (, "กาวเมียนโกว๊กเวือง") แปลว่า "เจ้าเขมรอยู่คนหนึ่ง" รับตราตั้งสององค์พร้อมฉลองพระองค์แบบญวน และฝ่ายญวนอ้างว่าจะคืนดินแดนเขมรที่ญวนยึดครองอยู่ให้ไปด้วย หลังจากนั้นขึ้น 6 ค่ำ เดือน 7 (ตรงกับวันที่ 20 พฤษภาคม พ.ศ. 2390) องต๋าเตืองกุน ขุนนางญวนก็นำนักองค์เม็ญ นักองค์เภา และนักองค์สงวน คืนแก่นักองค์ด้วง ขึ้น 11 ค่ำ เดือน 7 (ตรงกับวันที่ 25 พฤษภาคม พ.ศ. 2390) แม่ทัพนายกองญวนในพนมเปญก็เลิกทัพไปหมด ส่วนหนึ่งก็เพราะญวนเผชิญกับการกบฏบริเวณตังเกี๋ย ซึ่งอยู่ทางตอนเหนือของประเทศ ครั้นขึ้น 14 ค่ำ เดือน 2 (ตรงกับวันที่ 19 มกราคม พ.ศ. 2391) พระบาทสมเด็จพระนั่งเกล้าเจ้าอยู่หัวโปรดเกล้าโปรดกระหม่อมให้พระยาเพ็ชรพิไชย (เสือ) กับเจ้าพนักงานทุกตำแหน่ง คุมเครื่องประกอบพระอิสริยยศ สุพรรณบัตรจารึกพระนามออกไปเมืองเขมร อภิเษกนักองค์ด้วงพร้อมด้วยเจ้าพระยาบดินทรเดชาเมื่อขึ้น 4 ค่ำ เดือน 4 (ตรงกับวันที่ 8 มีนาคม พ.ศ. 2391) เป็นเจ้าแผ่นดินกัมพูชา พระนามว่า องค์พระหริรักษ์เจ้ากรุงกัมพูชา
ปลายพระชนม์และสวรรคต.
ครั้นสิ้นรัชสมัยของพระองค์เม็ญ พระองค์ต้องอยู่กับมลทินมัวหมองมาตลอดสองทศวรรษหลัง เมื่อสมเด็จพระหริรักษ์รามมหาอิศราธิบดีสวรรคต พระบาทสมเด็จพระนโรดม บรมรามเทวาวตารก็เสวยราชสมบัติต่อ และย้ายราชธานีไปยังกรุงพนมเปญ ทิ้งให้พระองค์เม็ญประทับอยู่ในพระราชวังอุดงฦๅไชยกับข้าราชบริพารเก่าแก่ บางแหล่งข้อมูลระบุว่าพระองค์เม็ญคุ้มดีคุ้มร้ายเมื่อไม่ได้สิทธิในสินค้าอย่างที่ราชินีควรจะได้ เหล่าข้าราชบริพารจึงเข้ามายุ่งย่ามปิดปากเหล่าพ่อค้าแม่ค้าเสีย
พระองค์เม็ญมีพระราชบุตรสองพระองค์ ที่ประสูติกับบุรุษไม่ทราบนาม พระองค์เม็ญและพระสวามีประสบอุบัติเหตุ เสวยทิวงคตหลังเดือนธันวาคม พ.ศ. 2417 พระบรมศพได้รับการพระราชทานเพลิงที่กรุงพนมเปญในปี พ.ศ. 2427
พระราชินีนาถผู้มัวหมอง.
ใน "ราชพงษาวดารกรุงกัมพูชา" และเอกสารอื่น ๆ มักเสนอด้านลบของพระองค์เม็ญ เป็นต้นว่า สมเด็จพระหริรักษ์รามมหาอิศราธิบดี หรือนักองค์ด้วง ต้องให้ความสำคัญกับพระองค์เม็ญและฝ่ายญวนเพื่อนำเจ้านายผู้หญิงคืนแผ่นดินเขมร รวมทั้งติเตียนการปกครองของพระองค์เม็ญที่ทำให้สูญเสียสัญญาทาส และระบุอีกว่าราชสำนักเขมรยอมให้พระองค์เม็ญเสวยราชสมบัติ ก็เพื่อรอให้นักองค์อิ่มหรือนักองค์ด้วงมาครองราชย์ในภายหลัง รวมทั้งข่าวลือว่าพระองค์เม็ญเป็นอนุภริยาของเจือง มิญ สาง หรือเอกสารไทยเรียก องเตียนกุน ชาวญวนผู้เข้ามาปกครองพนมเปญ แต่ก็ไม่มีหลักฐานทางประวัติศาสตร์ใด ๆ ยืนยันเรื่องราวดังกล่าว และมีการกล่าวถึงพระองค์เม็ญว่า "หญิงงามผู้มิได้ขายเรือนร่าง หากแต่ขายชาติแก่พวกญวน"
ในช่วงวิกฤตการณ์การสืบราชสันตติวงศ์กัมพูชา พระองค์เม็ญพยายามหาทางออกอย่างสันติ ทรงลักลอบติดต่อกับนักองค์ด้วง ด้วยทรงปรารถนาว่าพระราชวงศ์เขมรจะกลับมาพร้อมหน้าด้วยกันอย่างสันติสุข ส่วนเอกสารของฝ่ายเวียดนามระบุว่า ในวันเสวยราชสมบัติพระองค์เม็ญเป็นพระยุวราชนารีผู้ชาญฉลาด แต่จากการที่พระองค์ถูกญวนคุมเป็นองค์ประกันไปไซ่ง่อนและเว้ รวมทั้งการปลงพระชนม์นักองค์แบน พระเชษฐภคินี ทำให้พระองค์เม็ญแสดงพฤติกรรมเปลี่ยนไป พระองค์ไม่เป็นมิตรกับผู้อื่น และในช่วงท้ายของรัชกาล มีรายงานว่าพระองค์มีพระสัญญาวิปลาส
พระองค์เม็ญตกเป็นแพะรับบาปของประวัติศาสตร์กัมพูชา เพราะปฏิเสธไม่ได้เลยว่าในรัชสมัยของพระองค์เม็ญ ซึ่งครองราชย์ต่อจากสมเด็จพระอุไทยราชาธิราชรามาธิบดี หรือนักองค์จัน พระมหากษัตริย์และพระชนกผู้มีนโยบายโอนอ่อนต่อราชสำนักเว้ และพิธีราชาภิเษกของพระองค์เม็ญก็ถูกจัดโดยขุนนางญวน เอกราชและวัฒนธรรมของกัมพูชาแทบสูญสลายไปภายใต้การปกครองของเวียดนาม
สมเด็จพระราชินีนาถองค์มี
เรียว มิยาอิจิ
เรียว มิยาอิจิ (; เกิดเมื่อวันที่ 14 ธันวาคม ค.ศ. 1992 ที่เมืองโอกาซากิ จังหวัดไอจิ) เป็นนักฟุตบอลอาชีพชาวญี่ปุ่น ปัจจุบันเล่นในทีมชาติญี่ปุ่น และสโมสรอาชีพกับซังต์เพาลี ในบุนเดิสลีกา2 เยอรมนี
โดยก่อนหน้านั้นได้เล่นให้กับตแว็นเตอในเอเรอดีวีซี เนเธอร์แลนด์ โดยย้ายมาจากอาร์เซนอล ในพรีเมียร์ลีก อังกฤษ ในแบบยืมตัว โดยขณะอยู่ที่อาร์เซนอล มิยาอิจิได้ลงเล่นในลีกเพียงแค่ 17 นาทีเท่านั้น
มิยาอิจิเล่นได้ถึงสองตำแหน่งคือกองกลางตัวรุกและปีกซ้าย
ชมรมคนรักวัง
ริว มิยาฮิชิ
รายชื่อโบราณสถานในจังหวัดนครสวรรค์
เมกา บางนา
รายชื่อโบราณสถานในจังหวัดชัยภูมิ
องครักษ์สวิส
องครักษ์สวิส  บ้างเรียก ทหารสวิสอาสา เป็นทหารรับจ้างชาวสวิสผู้ทำหน้าที่เป็นองครักษ์ ทหารพิธีการ และทหารพระราชวังในราชสำนักยุโรปต่างประเทศตั้งแต่ปลายคริสต์ศตวรรษที่ 15 เพราะถือกันว่าบรรดาทหารสวิสเหล่านี้มีความสามารถเชิงรบค่อนข้างสูง จึงนิยมว่าจ้างกันมากโดยเฉพาะในราชสำนักฝรั่งเศสและวาติกัน เป็นหนึ่งในหน่วยทหารที่เก่าแก่และเล็กที่สุดในโลก
ชื่อ "องครักษ์สวิส" ปัจจุบันมักหมายถึงองครักษ์สวิสในสมเด็จพระสันตะปาปาแห่งนครรัฐวาติกัน
รายชื่อโบราณสถานในจังหวัดชัยนาท
วลาดิมีร์ เลนิน
รายชื่อโบราณสถานในจังหวัดพังงา
ปุโรหิต
รายชื่อโบราณสถานในจังหวัดนครปฐม
เทศมณฑลฟินมาร์ก
ฟินมาร์ก  เป็นอดีตเทศมณฑลปกครองตนเองในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์วีเจียน
ชนชาติของฟินมาร์กอยู่มาแล้วทั้งหมด 10,000 ปี โดยมีชนพื้นเมือง คือ ชาวซามี (Sami) อยู่ในบริเวณนอร์เวย์เป็นส่วนมากในช่วงศตวรรษที่ 20 มีการเปลี่ยนแปลงมากมายเกี่ยวกับวัฒนธรรมของชนพื้นเมืองซามี โดยได้มีประเพณีและวัฒนธรรมทิ้งไว้มายาวนานเช่น การถักของชาวซามี ในศตวรรษที่ 10 ฟินน์แลนด์ได้เป็นท่าเรือไวกิ้ง และเกิดปัญหาการต่อสู้ระหว่างชายแดน จนถึงปี ค.ศ. 1326 ปัญหาเรื่องนี้ได้สงบลง จนได้มีการอพยพของชาว Kven เชื้อชาติฟินแลนด์ จนเกิดสงครามโลกครั้งที่สอง​ในช่วงปลายสงคราม มีไม่กี่ชีวิตที่รอดมาได้ ส่วนมากผู้อพยพจะไปทางทิศใต้ของนอร์เวย์ แต่บางคนก็หลบอยู่ในถ้ำรอจนกว่าพวกเยอรมัน จะออกไปจากที่นั้น จากการตรวจสอบความเสียหายได้พบว่ามี 11,000 บ้านเรือน 4700 ฟาร์มวัว 106 โรงเรียน 27 โบสถ์และ 21 โรงพยาบาลถูกไฟไหม้ผังเสียหาย
ในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์เวย์
ศาสนาในฟินมาร์กส่วนมากนับถือศาสนาคริสต์เป็นส่วนมาก
เทศมณฑลฟินมาร์กแบ่งเขตการปกครองออกเป็น 19 เทศบาล
ฟินมาร์กมีอุตสาหกรรมหลักคือ การประมง การบริการเกี่ยวกับการท่องเที่ยว จึงเป็นการดึงดูดความสนใจในการทำธุรกิจ จึงมีรายได้หลักเกี่ยวกับสิ่งนี้
. ชาว Kven คือชนกลุ่มน้อยในประเทศนอร์แวย์ เชื้อชาติฟินแลนด์ ส่วนมากทำอาชีพชาวนา และการประมง
วัดศรีมหาโพธิ์
วัดศรีมหาโพธิ์ อาจหมายถึง
รายชื่อโบราณสถานในจังหวัดนครศรีธรรมราช
ท่าอากาศยานเมมัมเบ็ตสึ
ท่าอากาศยานเมมัมเบ็ตสึ  เป็นท่าอากาศยานที่ตั้งอยู่ ณ ตำบลโอโซระ กิ่งจังหวัดโอค็อตสค์ จังหวัดฮกไกโด เริ่มเปิดดำเนินการในเดือนเมษายน พ.ศ. 2528 แทนที่สนามบินเมมัมเบ็ตสึเดิม ที่เดิมตั้งอยู่ใกล้ใจกลางเมือง ซึ่งในปี พ.ศ. 2543 ได้มีการขยายความยาวทางวิ่งเพิ่ม ปัจจุบันมีผู้โดยสารเฉลี่ยราวเจ็ดแสนกว่าคนต่อปี
นอกจากนี้ ท่าอากาศยานเมมัมเบ็ตสึ ยังตั้งอยู่ใกล้กับอุทยานแห่งชาติชิเรโตโกะด้วย
ท่าอากาศยานเมะมันเบะสึ
พระบรมราชานุมัติ
พระราชอภิสิทธิ์
พระราชอำนาจ (ของพระมหากษัตริย์)
บัญญัติสิทธิ
ฎีกาสิทธิ
ยาซัลฟา
การเลือกตั้งนายกองค์การบริหารส่วนจังหวัดในประเทศไทย พ.ศ. 2555
การเลือกตั้งนายกองค์การบริหารส่วนจังหวัดในประเทศไทย พ.ศ. 2555 เป็นการเลือกตั้งผู้บริหารองค์การบริหารส่วนจังหวัดในประเทศไทยโดยตรงจากประชาชน เป็นครั้งที่ 3 รวมจำนวนกว่า 55 จังหวัด โดยมีบางจังหวัดได้จัดการเลือกตั้งไปก่อนในปี พ.ศ. 2554 เนื่องจากนายกองค์การบริหารส่วนจังหวัด ลาออกจากตำแหน่งก่อนหมดวาระ หรือเสียชีวิต
รายนามผู้ดำรงตำแหน่ง.
นายก อบจ.ครบวาระ.
26 กุมภาพันธ์ : ชัยภูมิ.
เนื่องจากนายกองค์การบริหารส่วนจังหวัด นายสุริยน ภูมิรัตนประภิณ นายกองค์การบริหารส่วนจังหวัด 1 สมัย หมดวาระลงเมื่อวันที่ 19 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดชัยภูมิระหว่างวันที่ 23 - 27 มกราคม พ.ศ. 2555 และกำหนดให้เลือกตั้งในวันที่ 26 กุมภาพันธ์ พ.ศ. 2555 โดยมีผู้สมัคร 3 คน ดังนี้
26 กุมภาพันธ์ : สิงห์บุรี.
เนื่องจากนายกองค์การบริหารส่วนจังหวัด นายสรกฤช เทียนถาวร นายกองค์การบริหารส่วนจังหวัด 2 สมัย หมดวาระลงเมื่อวันที่ 19 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดสิงห์บุรีระหว่างวันที่ 23 - 27 มกราคม พ.ศ. 2555 และกำหนดให้เลือกตั้งในวันที่ 26 กุมภาพันธ์ พ.ศ. 2555 โดยมีผู้สมัคร 2 คน ดังนี้
ผลการเลือกตั้ง นายสรกฤช เทียนถาวร ได้รับการเลือกตั้งด้วยคะแนน 49,534 คะแนน ในขณะที่นายทวีป จูมั่น ได้รับ 32,597 คะแนน
3 มีนาคม : กาฬสินธุ์.
เนื่องจากนายกองค์การบริหารส่วนจังหวัด นางชะม้อย วรามิตร นายกองค์การบริหารส่วนจังหวัด หมดวาระลงเมื่อวันที่ 19 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดกาฬสินธุ์ ระหว่างวันที่ 23 - 27 มกราคม พ.ศ. 2555 และกำหนดให้เลือกตั้งในวันที่ 3 มีนาคม พ.ศ. 2555 โดยมีผู้สมัคร 2 คน ดังนี้
ผลการเลือกตั้ง ปรากฏดังนี้
ทั้งนี้ นายยงยุทธมีคะแนนนำใน 10 อำเภอ คือ อำเภอเมืองกาฬสินธุ์ อำเภอยางตลาด อำเภอกุฉินารายณ์ อำเภอสหัสขันธ์ อำเภอห้วยผึ้ง อำเภอคำม่วง อำเภอเขาวง อำเภอนาคู อำเภอฆ้องชัย อำเภอสามชัย ในขณะที่นายชานุวัฒน์มีคะแนนนำใน 8 อำเภอ คือ อำเภอกมลาไสย อำเภอสมเด็จ อำเภอห้วยเม็ก อำเภอหนองกุงศรี อำเภอท่าคันโท อำเภอนามน อำเภอร่องคำ อำเภอดอนจาน
4 มีนาคม : อุทัยธานี.
เนื่องจากนายกองค์การบริหารส่วนจังหวัด นายเผด็จ นุ้ยปรี นายกองค์การบริหารส่วนจังหวัด หมดวาระลงเมื่อวันที่ 26 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดอุทัยธานี ระหว่างวันที่ 30 มกราคม - 3 กุมภาพันธ์ พ.ศ. 2555 และกำหนดให้เลือกตั้งในวันที่ 4 มีนาคม พ.ศ. 2555 โดยมีผู้สมัครเพียงคนเดียว คือ
ปรากฏผลการเลือกตั้งดังนี้
10 มีนาคม : น่าน.
เนื่องจากนายกองค์การบริหารส่วนจังหวัด นายนรินทร์ เหล่าอารยะ นายกองค์การบริหารส่วนจังหวัด 3 สมัย หมดวาระลงเมื่อวันที่ 26 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดน่าน ระหว่างวันที่ 30 มกราคม - 3 กุมภาพันธ์ พ.ศ. 2555 และกำหนดให้เลือกตั้งในวันที่ 10 มีนาคม พ.ศ. 2555 โดยมีผู้สมัคร 2 คน ดังนี้
ทั้งนี้ นายนรินทร์มีคะแนนนำใน 8 อำเภอ คือ อำเภอเมืองน่าน อำเภอนาหมื่น อำเภอสันติสุข อำเภอบ้านหลวง อำเภอท่าวังผา อำเภอทุ่งช้าง อำเภอเฉลิมพระเกียรติ และอำเภอภูเพียง ในขณะที่นายพิชิตมีคะแนนนำใน 7 อำเภอ คือ อำเภอเวียงสา อำเภอนาน้อย อำเภอแม่จริม อำเภอปัว อำเภอเชียงกลาง อำเภอบ่อเกลือ และอำเภอสองแคว
11 มีนาคม : ชัยนาท.
เนื่องจากนายกองค์การบริหารส่วนจังหวัด นายอนุสรณ์ นาคาศัย นายกองค์การบริหารส่วนจังหวัด หมดวาระลงเมื่อวันที่ 2 กุมภาพันธ์ พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดน่าน ระหว่างวันที่ 6 - 10 กุมภาพันธ์ พ.ศ. 2555 และกำหนดให้เลือกตั้งในวันที่ 11 มีนาคม พ.ศ. 2555 โดยมีผู้สมัคร เพียงคนเดียว คือ
18 มีนาคม 2555 : นครราชสีมา.
เนื่องจากนายกองค์การบริหารส่วนจังหวัด นายสำเริง แหยงกระโทก นายกองค์การบริหารส่วนจังหวัด 1 สมัย หมดวาระลงเมื่อวันที่ 9 กุมภาพันธ์ พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดนครราชสีมา ระหว่างวันที่ 13 - 17 กุมภาพันธ์ พ.ศ. 2555 และกำหนดให้เลือกตั้งในวันที่ 18 มีนาคม พ.ศ. 2555 โดยมีผู้สมัคร 3 คน ดังนี้
27 พฤษภาคม: นครพนม.
เนื่องจากนายกองค์การบริหารส่วนจังหวัด นายสมชอบ นิติพจน์ นายกองค์การบริหารส่วนจังหวัด 1 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนจังหวัดนครพนม ระหว่างวันที่ 23 - 27 เมษายน พ.ศ. 2555 และกำหนดให้เลือกตั้งในวันที่ 27 พฤษภาคม พ.ศ. 2555 โดยมีผู้สมัคร 2 คน ดังนี้
27 พฤษภาคม : พิจิตร.
เนื่องจากนายกองค์การบริหารส่วนจังหวัด นายชาติชาย เจียมศรีพงษ์ นายกองค์การบริหารส่วนจังหวัด หมดวาระลงเมื่อวันที่ 19 เมษายน พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดพิจิตร 23 - 27 เมษายน พ.ศ. 2555 และกำหนดให้เลือกตั้งในวันที่ 27 พฤษภาคม พ.ศ. 2555 โดยมีผู้สมัคร 2 คน ดังนี้
18 มิถุนายน : อุดรธานี.
เนื่องจากนายกองค์การบริหารส่วนจังหวัด นายหาญชัย ทีฑธนานนท์ นายกองค์การบริหารส่วนจังหวัด 1 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนจังหวัดเชียงใหม่ ระหว่างวันที่ 14-18 พฤษภาคม พ.ศ. 2555 และกำหนดให้เลือกตั้งในวันที่ 18 มิถุนายน พ.ศ. 2555 โดยมีผู้สมัคร 4 คน ดังนี้
23 มิถุนายน : เชียงใหม่.
เนื่องจากนายกองค์การบริหารส่วนจังหวัด นายบุญเลิศ บูรณุปกรณ์ นายกองค์การบริหารส่วนจังหวัด 1 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนจังหวัดเชียงใหม่ ระหว่างวันที่ 24-28 พฤษภาคม พ.ศ. 2555 และกำหนดให้เลือกตั้งในวันที่ 23 มิถุนายน พ.ศ. 2555 โดยมีผู้สมัคร 4 คน ดังนี้
8 กรกฎาคม : ลำปาง.
เนื่องจากนายกองค์การบริหารส่วนจังหวัด นางสุนี สมมี นายกองค์การบริหารส่วนจังหวัด 2 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนลำปาง ระหว่างวันที่ 5-9 มิถุนายน พ.ศ. 2555 และกำหนดให้เลือกตั้งในวันที่ 8 กรกฎาคม พ.ศ. 2555 โดยมีผู้สมัคร 3 คน ดังนี้
15 กรกฎาคม : ชุมพร.
เนื่องจากนายกองค์การบริหารส่วนจังหวัด นายอำนวย บัวเขียว นายกองค์การบริหารส่วนจังหวัดสมัยที่แล้ว หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนชุมพร ระหว่างวันที่ 28 พฤษภาคม-1 มิถุนายน พ.ศ. 2555 และกำหนดให้เลือกตั้งในวันที่ 15 กรกฎาคม พ.ศ. 2555 โดยมีผู้สมัคร 3 คน ดังนี้
15 กรกฎาคม : ปราจีนบุรี.
เนื่องจากนายกองค์การบริหารส่วนจังหวัด นางบังอร วิลาวัลย์ นายกองค์การบริหารส่วนจังหวัดสมัยที่แล้ว หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนปราจีนบุรี ระหว่างวันที่ 11-15 มิถุนายน พ.ศ. 2555 และกำหนดให้เลือกตั้งในวันที่ 15 กรกฎาคม พ.ศ. 2555 โดยมีผู้สมัคร 2 คน ดังนี้
23 กรกฎาคม : หนองคาย.
เนื่องจากนายกองค์การบริหารส่วนจังหวัด นายยุทธนา ศรีตะบุตร นายกองค์การบริหารส่วนจังหวัด 4 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนหนองคาย ระหว่างวันที่ 20-24 มิถุนายน พ.ศ. 2555 และกำหนดให้เลือกตั้งในวันที่ 23 กรกฎาคม พ.ศ. 2555 โดยมีผู้สมัคร 3 คน ดังนี้
11 สิงหาคม : อำนาจเจริญ.
เนื่องจากนายกองค์การบริหารส่วนจังหวัด นายชัยพร ทองประเสริฐ นายกองค์การบริหารส่วนจังหวัด 2 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนอำนาจเจริญ ระหว่างวันที่ 10-14 กรกฎาคม พ.ศ. 2555 และกำหนดให้เลือกตั้งในวันที่ 11 สิงหาคม พ.ศ. 2555 โดยมีผู้สมัคร 3 คน ดังนี้
11 สิงหาคม : ลำพูน.
เนื่องจากนายกองค์การบริหารส่วนจังหวัด นายทรงชัย วงศ์สวัสดิ์ นายกองค์การบริหารส่วนจังหวัด 1 สมัย หมดวาระลง คณะกรรมการการเลือกตั้ง เปิดรับสมัครนายกองค์การบริหารส่วนลำพูน ระหว่างวันที่ 10-14 กรกฎาคม พ.ศ. 2555 และกำหนดให้เลือกตั้งในวันที่ 11 สิงหาคม พ.ศ. 2555 โดยมีผู้สมัคร 3 คน ดังนี้
26 สิงหาคม : เพชรบุรี.
กกต. เปิดให้มีการรับสมัครนายกองค์การบริหารส่วนจังหวัดเพชรบุรี และ ส.อบจ.เพชรบุรี ในระหว่างวันที่ 23-27 ก.ค.55 ณห้องประชุมพริบพรี ศาลากลาง จ.เพชรบุรี และจัดให้มีการเลือกตั้งในวันอาทิตย์ที่ 26 ส.ค.55
นายก อบจ.ลาออก.
8 มกราคม : ขอนแก่น.
เนื่องจากพงษ์ศักดิ์ ตั้งวานิชกพงษ์ นายกองค์การบริหารส่วนจังหวัด ลาออกในเดือนพฤศจิกายน พ.ศ. 2554 ก่อนที่จะครบวาระในวันที่ 19 มกราคม พ.ศ. 2555 โดยอ้างเหตุผลส่วนตัว คณะกรรมการการเลือกตั้งจังหวัดจึงกำหนดให้มีการรับสมัครรับเลือกตั้งเป็นนายกองค์การบริหารส่วนจังหวัดขอนแก่นระหว่างวันที่ 6 - 10 ธันวาคม พ.ศ. 2554 และกำหนดให้มีการเลือกตั้งในวันที่ 8 มกราคม พ.ศ. 2555 มีผู้สมัครดังนี้ (เรียงตามหมายเลข)
15 มกราคม : บุรีรัมย์.
เนื่องจากนางกรุณา ชิดชอบ นายกองค์การบริหารส่วนจังหวัด ลาออกเมื่อวันที่ 26 พฤศจิกายน พ.ศ. 2554 คณะกรรมการการเลือกตั้งจึงกำหนดให้มีการรับสมัครรับเลือกตั้งเป็นนายกองค์การบริหารส่วนจังหวัดบุรีรัมย์ระหว่างวันที่ 13 - 17 ธันวาคม พ.ศ. 2554 และกำหนดให้มีการเลือกตั้งในวันที่ 15 มกราคม พ.ศ. 2555 มีผู้สมัครดังนี้
19 กุมภาพันธ์ : นครนายก.
เนื่องจากนายสัญญา บุญ-หลง นายกองค์การบริหารส่วนจังหวัด 1 สมัย (พ.ศ. 2551) ลาออกจากตำแหน่งเมื่อวันที่ 1 มกราคม พ.ศ. 2555
คณะกรรมการการเลือกตั้ง เปิดรับสมัครนายกองค์การบริหารส่วนจังหวัดนครนายกระหว่างวันที่ 13 - 17 มกราคม พ.ศ. 2555 และกำหนดให้เลือกตั้งในวันที่ 19 กุมภาพันธ์ พ.ศ. 2555 โดยมีผู้สมัคร 5 คน ดังนี้
26 กุมภาพันธ์ : สระแก้ว.
เนื่องจากนายทรงยศ เทียนทอง นายกองค์การบริหารส่วนจังหวัด 1 สมัย (พ.ศ. 2551) ลาออกจากตำแหน่งในเดือนมกราคม คณะกรรมการการเลือกตั้ง เปิดรับสมัครนายกองค์การบริหารส่วนจังหวัดสระแก้วระหว่างวันที่ 16 - 20 มกราคม พ.ศ. 2555 และกำหนดให้เลือกตั้งในวันที่ 26 กุมภาพันธ์ พ.ศ. 2555 โดยมีผู้สมัคร 2 คน ดังนี้
ปรากฏผลคะแนน ดังนี้
17 มีนาคม : สุพรรณบุรี.
เนื่องจากนายบุญชู จันทร์สุวรรณ นายกองค์การบริหารส่วนจังหวัด 2 สมัย ลาออกจากตำแหน่งในเดือนมกราคม คณะกรรมการการเลือกตั้ง เปิดรับสมัครนายกองค์การบริหารส่วนจังหวัดสุพรรณบุรีระหว่างวันที่ 6 - 10 กุมภาพันธ์ พ.ศ. 2555 และกำหนดให้เลือกตั้งในวันที่ 17 มีนาคม พ.ศ. 2555 โดยมีผู้สมัคร 3 คน ดังนี้
18 มีนาคม : กาญจนบุรี.
เนื่องจากนายรังสรรค์ รัศมีฤกษ์เศรษฐ์ นายกองค์การบริหารส่วนจังหวัด ลาออกจากตำแหน่งเมื่อวันที่ 27 กุมภาพันธ์ คณะกรรมการการเลือกตั้ง เปิดรับสมัครนายกองค์การบริหารส่วนจังหวัดกาญจนบุรี ระหว่างวันที่ 8 - 12 กุมภาพันธ์ พ.ศ. 2555 และกำหนดให้เลือกตั้งในวันที่ 18 มีนาคม พ.ศ. 2555 โดยมีผู้สมัคร 2 คน ดังนี้
ผลการเลือกตั้งปรากฏว่า นายรังสรรค์ รัศมีฤกษ์เศรษฐ์ได้ 183,513 คะแนน พร้อม ส.อบจ. 19 คน ในขณะที่พลโทมะ โพธิ์งาม ได้ 141,831 คะแนน พร้อม ส.อบจ. 11 คน นายรังสรรค์ได้รับเลือกให้ดำรงตำแหน่งอีกสมัย
25 มีนาคม : กำแพงเพชร.
เนื่องจากนายจุลพันธ์ ทับทิม นายกองค์การบริหารส่วนจังหวัด (พ.ศ. 2551) ลาออกจากตำแหน่ง
คณะกรรมการการเลือกตั้ง เปิดรับสมัครนายกองค์การบริหารส่วนจังหวัดกำแพงเพชรระหว่างวันที่ 13 - 17 กุมภาพันธ์ พ.ศ. 2555 และกำหนดให้เลือกตั้งในวันที่ 25 มีนาคม พ.ศ. 2555 โดยมีผู้สมัคร 5 คน ดังนี้
12 พฤษภาคม : ตาก.
คณะกรรมการการเลือกตั้ง เปิดรับสมัครนายกองค์การบริหารส่วนจังหวัดตากระหว่างวันที่ 26 - 30 มีนาคม พ.ศ. 2555 และกำหนดให้เลือกตั้งในวันที่ 19 พฤษภาคม พ.ศ. 2555 โดยมีผู้สมัคร 2 คน ดังนี้
นายก อบจ.เสียชีวิต.
19 กุมภาพันธ์ : สมุทรสาคร.
เนื่องจากนายอุดร ไกรวัตนุสสรณ์ นายกองค์การบริหารส่วนจังหวัด 2 สมัย (พ.ศ. 2547 2551) ถูกลอบยิงเสียชีวิตเมื่อวันที่ 25 ธันวาคม พ.ศ. 2554 โดยนายครรชิต ทับสุวรรณ สมาชิกสภาผู้แทนราษฎรจังหวัดสมุทรสาคร 2 สมัย (ประชาธิปัตย์ พ.ศ. 2550 2554) ตกเป็นผู้ต้องสงสัย
พระราชบัญญัติสมานฉันท์
พระราชกฤษฎีกายุบอาราม
พระราชบัญญัติเพื่อความปลอดภัย ค.ศ. 1704
เคหสงเคราะห์และโรงทำงาน
มะขามเทศ
มะขามเทศ  เป็นพืชท้องถิ่นของประเทศไทย หลักฐานบางแหล่งกล่าวว่าเป็นพืชพื้นเมืองของเม็กซิโก อเมริกากลาง และอเมริกาใต้ตอนบนจากนั้นจึงแพร่กระจายไปสู่อเมริกาเหนือ กวม ฟิลิปปินส์ และเอเชียตะวันออกเฉียงใต้ ภาษาเตลูกูเรียกว่า సీమ చింత "seema chintakaya" ชื่ออื่นๆได้แก่ "guamúchil" / "cuamúchil" / "huamúchil" (ในเม็กซิโก ภาษาสเปน), "guamá americano" (ในปวยร์โตรีโก) "opiuma" (ภาษาฮาวาย), "kamachile" (ภาษาฟิลิปิโน),கோன புளியங்கா/ கொடுக்காப்புளி "kodukkappuli" (ภาษาทมิฬ), વિલાયતી આંબલી "vilayati ambli" (ภาษาคุชราต), जंगल जलेबी "jungle jalebi" หรือ "ganga imli" (ภาษาฮินดี), তেঁতুল "tetul" (ภาษาเบงกอล), "seeme hunase" (ภาษากันนาดา) และ विलायती चिंच "vilayati chinch" (ภาษามราฐี)
เป็นไม้ยืนต้นขนาดใหญ่ ลำต้นมีหนาม ใบบางและเป็นใบประกอบแบบนิ้วมือ ดอกช่อ ขนาดเล็ก สีขาว เห็นเกสรตัวผู้เป็นพู่ชัดเจน ผลเป็นฝักโค้งเป็นปล้อง ๆ ฝักอ่อนสีเขียว เมื่อแก่เปลี่ยนเป็นสีชมพูหรือแดง เนื้อในเป็นสีชมพูหรือสีขาว รสหวานหรือหวานอมฝาด ถ้าทิ้งไว้นาน เนื้อจะนุ่ม รสหวานจัดขึ้น แต่ถ้านานเกินไปจะมีกลิ่นเหล้าออกมา เมล็ดสีดำ มีปล้องละ 1 เมล็ด
มะขามเทศในประเทศไทยแบ่งตามลักษณะฝักเป็นสามกลุ่มคือ
มะขามเทศเป็นผลไม้ที่ใช้กินผลสด มีการปลูกเป็นการค้า นำมาประกอบอาหารได้ ชาวมอญนำมะขามเทศชนิดรสฝาดไปแกงส้ม ในทางยา เปลือกต้นแก้ท้องร่วง รักษาแผลในปาก ฟันผุ
พระราชบัญญัติว่าด้วยการผ่อนปรนสิทธิของผู้เป็นโรมันคาทอลิก ค.ศ. 1791
รายชื่อโบราณสถานในจังหวัดสุราษฎร์ธานี
เจ้าชายวินเซนต์แห่งเดนมาร์ก
เจ้าชายวินเซนต์ เฟรเดอริก มีนิก อเล็กซานเดอร์แห่งเดนมาร์ก เคานต์แห่งมงเปอซา (8 มกราคม พ.ศ. 2554) พระโอรสพระองค์ที่สามในมกุฎราชกุมารเฟรเดริกแห่งเดนมาร์ก ประสูติแต่มกุฎราชกุมารีแมรีแห่งเดนมาร์ก และเป็นพระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์กและสมเด็จพระราชินีอันเนอ-มารีแห่งกรีซ พระองค์ทรงอยู่ในลำดับที่สี่ในการสืบราชบัลลังก์เดนมาร์ก
เจ้าชายวินเซนต์แห่งเดนมาร์ก ประสูติเมื่อวันที่ 8 มกราคม พ.ศ. 2554 ณ โรงพยาบาลมหาวิทยาลัยโคเปนเฮเกน เมื่อเวลา 10.30 นาฬิกา ตามเวลาท้องถิ่น ก่อนเจ้าหญิงโจเซฟิน พระขนิษฐาเพียง 26 นาที เมื่อแรกประสูติทรงมีน้ำหนัก 2.67 กิโลกรัม (5.8 ปอนด์) และมีความยาวของพระวรกาย 47 เซนติเมตร (18.5 นิ้ว) หลังการประสูติการได้หนึ่งนาทีทรงมีคะแนนทารกสุขภาพดีเต็ม 10 คะแนน
หลังการประสูติได้ไม่นาน มกุฎราชกุมารเฟรเดอริกทรงให้สัมภาษณ์กับนักข่าวอย่างสราญพระทัย กับการเรียกพระโอรสที่ประสูติใหม่เป็นการลำลองว่า "เอลวิส" ตามนามของเอลวิส เพรสลีย์ เนื่องจากเกิดวันเดียวกับราชาเพลงร็อกซึ่งเป็นฝาแฝดเช่นกัน และในช่วงเที่ยงของวันเดียวกันนั้น ได้มีการยิงสลุต 21 นัด ถวายสดุดีแก่พระกุมารที่ประสูติใหม่ จากฐานทัพเรือโฮลมันในโคเปนเฮเกน และจากปราสาทครอนบอร์กที่ซีแลนด์เหนือ
เจ้าชายวินเซนต์ทรงเข้ารับบัพติศมาเมื่อวันที่ 14 เมษายน พ.ศ. 2554 ณ โบสถ์น้อยภายในโบสถ์โฮลมัน ทรงได้รับพระนาม "วินเซนต์ เฟรเดอริก มีนิก อเล็กซานเดอร์" พระองค์มีพ่อทูนหัวและแม่ทูนหัว ได้แก่ จอห์น สจวต โดนัลด์สัน (พระมาตุลา), เจ้าชายเฟลีเปแห่งอัสตูเรียส, เจ้าชายกุสตาฟ รัชทายาทแห่งไซน์-วิตเกนสไตน์-เบอร์เลบูร์ก, เคานต์มิคาอิล อาห์เลเฟลต์-ลาอูร์วิก-บิลเลอ, บารอนนิสเฮลเลอ รีดซ์-ทอตต์ และแคโรลีน เฮียร์ริง
การเลือกตั้งนายกองค์การบริหารจังหวัดในประเทศไทย พ.ศ. 2555
การเลือกตั้งในประเทศไทย พ.ศ. 2555
การเลือกตั้งในประเทศไทย พ.ศ. 2555 เป็นการรวบรวมการเลือกตั้งทุกระดับที่จัดขึ้นในประเทศไทยในปี พ.ศ. 2555
รายชื่อโบราณสถานในจังหวัดเพชรบูรณ์
รายชื่อโบราณสถานในจังหวัดพิษณุโลก
เจ้าหญิงโจเซฟินแห่งเดนมาร์ก
เจ้าหญิงโจเซฟิน โซเฟีย อีวาโล มาทิลดาแห่งเดนมาร์ก เคาน์เตสแห่งมงเปอซา (8 มกราคม พ.ศ. 2554) พระบุตรพระองค์ที่สี่ในมกุฎราชกุมารเฟรเดริกแห่งเดนมาร์ก ประสูติแต่มกุฎราชกุมารีแมรีแห่งเดนมาร์ก พระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์กและสมเด็จพระราชินีอันเนอ-มารีแห่งกรีซ พระองค์ทรงอยู่ในลำดับที่ห้าในการสืบราชบัลลังก์เดนมาร์ก
เจ้าหญิงโจเซฟินแห่งเดนมาร์ก ประสูติเมื่อวันที่ 8 มกราคม พ.ศ. 2554 ณ โรงพยาบาลมหาวิทยาลัยโคเปนเฮเกน เมื่อเวลา 10.56 นาฬิกา ตามเวลาท้องถิ่น หลังเจ้าชายวินเซนต์ พระเชษฐาฝาแฝดเพียง 26 นาที เมื่อแรกประสูติทรงมีน้ำหนัก 2.55 กิโลกรัม (5.6 ปอนด์) และมีความยาวของพระวรกาย 46 เซนติเมตร (18.1 นิ้ว) หลังการประสูติการได้หนึ่งนาทีทรงมีคะแนนทารกสุขภาพดีเต็ม 10 คะแนน
และในช่วงเที่ยงของวันเดียวกันนั้น ได้มีการยิงสลุต 21 นัด ถวายสดุดีแก่พระกุมารที่ประสูติใหม่ จากฐานทัพเรือโฮลมันในโคเปนเฮเกน และจากปราสาทครอนบอร์กที่ซีแลนด์เหนือ